বালিতে বার্তা

Charmaine Aserappa

লেখক, চিত্রকর ও ক্যানভাস এই বই ও এতে বর্ণিত বিষয়ের অনুবাদে উৎসাহ দেয়, কিন্তু আমাদের অনুরোধ এর ছবিগুলো যেন পরিবর্তন করা না হয়। ধন্যবাদ।

মিগেল সৈকতের কাছে থাকে এবং সমুদ্র ভালোবাসে।

কিন্তু সুন্দর মাছগুলো মরে যাচ্ছে, এতে তার মন খারাপ। তার মা তাকে বলেছে কিভাবে একটি খনি কোম্পানি নদীতে বর্জ্র ফেলছে যা সমুদ্রে গিয়ে পড়ছে।

“কে এসব থামাতে পারে?” মিগেল জিজ্ঞেস করে। “তুমি,” তার মা উত্তর দেন। “আমি?” “আমাদের ওপরই এসব নির্ভর করছে,” মা বলেন। “তাদেরকে একটি বার্তা দাও।”

মিগেল একটি লাঠি দিয়ে বালিতে একটি বার্তা লিখলো। এস.ও.এস. “আমাদের সমুদ্রকে বাঁচাও,” মিগেল এস.ও.এস.-এর মানে বুঝিয়ে দিলো।

গর্জন করে জোয়ার আসলো। এতে তার লেখা মুছে গেলো।

মিগেল বারবার বার্তাটি লিখলো। সে সাগরের আগাছায় এটি লিখলো।

সে ভাঙা শামুক ব্যবহার করে এটি লিখলো।

বারবার ঢেউ এসে তার লেখা মুছে দিলো।

“এতে কোনো কাজ হবে না। কেউ আমার বার্তা দেখবে না,” মিগেল দীর্ঘনিঃশ্বাস ফেললো। “আবার চেষ্টা করো,” তার মা তাকে উৎসাহ দিলেন। “প্রার্থনা করো ও ধৈর্য ধরো। একদিন কেউ না কেউ তোমার বার্তা দেখবে এবং অবস্থার পরিবর্তন হবে।”

কিছুদিন পরেই, একটি চকচকে কালো গাড়ি তাদের বাড়িতে এসে থামে। সুটকোট ও সানগ্লাস পড়া দুই লোক গাড়ি থেকে বেরিয়ে আসে।

‘প্রতিদিন সকালে আমাদের খনি কোম্পানির প্রেসিডেন্ট যখন তার ব্যক্তিগত উড়োজাহাজে সৈকতের ওপর দিয়ে উড়ে যান, তিনি নিচে বালিতে তোমার বার্তা দেখতে পান,” লোকগুলোর একজন বলে। “তিনি আমাদেরকে অনুসন্ধানের জন্য এখানে পাঠিয়েছেন। এস.ও.এস.-এর অর্থ কী?”

“আপনাদের প্রেসিডেন্টকে গিয়ে বলবেন, এস.ও.এস.-এর অর্থ হলো আমাদের সমুদ্রকে বাঁচাও,” মিগেল বলে। “তাকে বলবেন নদীতে বর্জ্র ফেলা বন্ধ করতে।”

“সাগরের পানি সমুদ্রে এসে পড়ে। বর্জ্র বিষাক্ত তাই মাছ ও গাছ মরে যায়। পানি ও সৈকত নোংরা হয়। পাখি অসুস্থ হয়ে পড়ে। আর এতে আমার মন খারাপ হয়।

মিগেল প্রার্থনা করতে থাকে। এবং প্রতিদিন সে বালিতে বার্তা লেখে।

আর প্রতিদিনই সাগর গর্জন করে এসে তার লেখা মুছে দেয়।

তারপর একদিন, মিগেলের মা তাকে সংবাদপত্রে একটি শিরোনাম দেখান: খনি কোম্পানি বার্তা পেয়েছে – বর্জ্র ফেলা বন্ধ

মিগেল হাসতে হাসতে সৈকতের দিকে দৌড়ে যায়। সে বালিতে একটি বার্তা লেখে। তোমাকে ধন্যবাদ

সমুদ্র গর্জন করে এসে তার শব্দগুলো মুছে দিলো। এবং সেগুলোকে অনেক দূরের কোনো ভূমিতে নিয়ে গেলো।

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story Message in the Sand, author: Charmaine Aserappa . illustrator: Roel Obemio. Published by CANVAS, http://www.canvas.ph/art-and-stories/message-in-the-sand © CANVAS. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/